Document ID: 32003R1267

Ir-Regolament (KE) Nru 1267/2003 tal-Parlament Ewropew u tal-Kunsill
tas-16 ta' Ġunju 2003li
jemenda r-Regolament tal-Kunsill (KE) Nru 2223/96 fir-rigward tal-limiti taż-żmien biex jiġu mgħoddija l-aktar ammonti ta' flus importanti ta' kontijiet nazzjonali, għad-derogi li jikkonċernaw it-trasmissjoni ta' l-aktar ammonti ta' flus importanti tal-kontijiet nazzjonali u li tiġi trasmessa d-data dwar l-impjieg skond is-siegħat li nħadmu.
(Test b'relevanza għaż-ŻEE)
IL-PARLAMENT EWROPEW U L-KUNSILL TA' L-UNJONI EWROPEA
Wara li kkunsidraw it-Trattat li tistabbilixxi l-Komunità Ewropea, u b'mod partikulari l-Artiklu 285 tiegħu,
Wara li kkunsidraw il-proposta mill-Kummissjoni [1]
Wara li kkunsidraw l-opinjoni tal-Bank Ċentrali Ewropew [2],
Filwaqt li jaġixxu skond il-proċedura preskritta fl-Artiklu 251 tat-Trattat [3],
Billi:
(1) Regolament tal-Kunsill (KE) Nru 2223/96 tal-25 ta' Ġunju 1996 dwar is-sistema Ewropea tal-kontijiet nazzjonali u reġjonali fil-Komunità [4] tinkludi sistema ta' referenza ta' livelli ta' kwalità komuni, definizzjonijiet, klassifikazzjonijiet, u regoli dwar it-tfassil ta' kontijiet ta' l-Istati Membri għall-bżonnijiet Statistiċi tal-Komunità, sabiex tikseb riżultati komparabbli bejn l-Istati Membri.
(2) Ir-rapport tal-Kumitat Monetarju dwar il-bżonnijiet Statistiċi fl-Unjoni Ekonomika u Monetarja (EMU), iffirmat mill-Kunsill ta' l-Ecofin tat-18 ta' Jannar 1999, enfasizza li, sabiex l-EMU u s-Suq Komuni jiffunzjonaw kif suppost, sorveljanza u koordinament effettiv tal-Politika Ekonomika huma ta' importanza kbira u li dan jeħtieġ struttura komprensiva ta' tagħrif dwar l-Statistiċi filwaqt li tipprovdi lil min jifformula l-politika bid-data neċessarja li fuqha jibbażaw id-deċiżjonijiet tagħhom. Dan ir-rapport enfasizza bħala prijorita' kbira li jkun hemm dan it-tagħrif għad-dispożizzjoni (jew disponibbli) għall-Komunità u speċjalment għall-Istati Membri li qed jipparteċipaw fil-qasam ta' l-euro.
(3) Ir-rapport enfasizza li l-paragun dwar ix-xogħol mqiegħed fis-suq ser jitlob aktar importanza fl-EMU.
(4) Sabiex jiġbor statistika ta' kull kwart ta' sena għall-qasam ta' l-euro, l-limiti taż-żmien biex jiġu mgħoddija l-aktar ammonti ta' flus importanti tal-kontijiet nazzjonali għandhom jiġu mnaqqsa għal 70 ġurnata.
(5) Ta' kull kwart tas-sena u ta' kull sena deroga li tkun ngħatat lill-Istati Membri u li ma tkunx ħalliet il-kumpilazzjoni ta' l-ammonti totali l-aktar importanti mgħoddija tal-kontijiet nazzjonali fil-qasam ta' l-euro u tal-Komunità ser jiġu annullati.
(6) Il-Pjan t'Azzjoni dwar il-Ħtiġijiet Statistiċi ta' l-Unjoni Ekonomika u Monetarja, ffirmat mill-Kunsill ta' l-Ecofin tad-29 ta' Settembru 2000, jidentifika bħala prijorita' it-trasmissjoni tal-kontijiet nazzjonali impjegati skond in-nefqa għal kull unita' "siegħat maħduma".
(7) Il-Kumitat dwar il-Programm Statistiku (SPC) u l-Kumitat dwar l-Istatistiċi Monetarji, Finanzjarji u l-Bilanċ tal-Pagamenti (CMFB) ġew ikkonsultati skond l-Artiklu 3 tad-Deċiżjoni tal-Kunsill Nru 89/382/KEE, Euratom [5], u d-Deċiżjoni tal-Kunsill Nru 91/115/KEE [6], rispettivament.
ADDOTTAW DAN IR-REGOLAMENT:
Artikolu 1
L-Anness B tar-Regolament (KE) Nru 2223/96 qiegħed hawn jiġi emendat kif ġej:
1. It-test wara t-Titolu: "Il-Programm tat-Transmissjoni tad-data tal-kontijiet nazzjonali" għandu jiġi emendat kif ġej:
(a) It-test tal-"Deskrizzjoni qasira tal-listi" ser jiġi mibdul bit-test fl-Anness I;
(b) It-test tal-Lista 1 "L-ammonti totali l-aktar importanti mgħoddija - Ta' kull kwart tas-sena u ta' kull sena jeżerċita'" ser jiġu mibdula bit-testi fl-Anness II.
2. It-test wara t-Titolu: "deroga li tikkonċerna l-listi li ser jiġu pprovduti fil-kwestjonarju "ESA 95" skond il-pajjiż" ser jiġu mibdula bit-test fl-Anness III.
Artikolu 2
Dan ir-Regolament għandu jidħol fis-seħħ fl-għoxrin jum li jiġi wara li jkun ġie ppubblikat fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul il-Lussemburgu, 16 ta' Ġunju 2003.

Labels: 12
9
19